ངས་སྙིང་འཕྱས་བཏང་བ་ཡིན།ཁྱོད་ཀྱིས་ཅི་བྱའམ།ཁྱོད་ཀྱི་ཁྱི་ཕྲུག་དེ་སྡུག་ཤི་རྒྱོབ་ཤོགགལ་ཏེ་མ་ཤི་བར་ནམ་ཞིག་ལ་ངའི་མདུན་དུ་ཡོང་ན་ངས་དེའི་ཤུན་ལྤགས་ཚ་མོར་བཤུ་ངེས།ཁྱོད་ཀྱིས་ཅི་བྱའམགསལ་སྒྲོན་ཕ་རྒན་གྱིས་དྲེལ་རྒན་སྔོ་ལྡང་གི་སྲབ་མདའ་བུ་འབྲུག་བྱམས་ཀྱི་ལག་ཏུ་བཞག་ནས་ཚུར་ངར་ཤུགས་ཀྱིས་ཤོར་ཡོང་ནས་བཤད་པ་དང་།ཁོའི་སྨིན་མ་སྟུག་པོ་དེའི་སྣེ་མོ་ཡང་ཡར་འཕྱོ་ཙམ་འཕྱོ་ཙམ་བྱེད་ཅིང་།ཁ་ཆུའི་ཟེགས་མ་མང་པོ་ཞིག་སྙན་གྲགས་ཀྱི་གདོང་དུ་འཐོར་ཡོང་།